Bachureň (pohorie)

Bachureň je pohorie a geomorfologický celok na severovýchode Slovenska v okrese Sabinov a Prešov. Patrí do Podhôľno-magurskej oblasti vo Vonkajších Západných Karpatoch. Jeho najvyšším bodom je výškový bod Bachureň 

 Poloha 
Hierarchia
Alpsko-himalájska sústava → Karpaty → Západné Karpaty → Vonkajšie Západné Karpaty → Podhôľno-magurská oblasť → Bachureň
***

Nachádza sa na severovýchode Slovenska v okrese Sabinov a Prešov Zo severu a východu pohorie vymedzuje Spišsko-šarišské medzihorie, na juhu nadväzuje Šarišská vrchovina a západným smerom leží Branisko a Levočské vrchy.

 Fauna a flóra 

 Fauna 
V pohorí bolo nájdených 108 druhov mäkkýšov (6 druhov sladkovodných ulitníkov, 99 druhov suchozemských ulitníkov a 3 druhy lastúrnikov.).Čiliak M. & Šteffek J. (2013). Malakofauna pohoria Bachureň (východné Slovensko). [Malacofauna of the Bachureň Mts. (Eastern Slovakia)]. Malacologica Bohemoslovaca12: 1–13. PDF.

 Flóra 
Vo vyšších polohách pokrývajú pohorie ihličnaté porasty, hlavne tvorené jedľami, smrekmi a smrekovcami. V nižších polohách tvoria lesné porasty najmä duby, brezy a buky. Flóra pohoria je veľmi svojrázna a zaujme predovšetkým striedaním hôľnatých lúk s lesnými porastmi, na ktorých sa dodnes pasie hospodársky dobytok.

 Vodstvo 
Pohorie je v povodí Malej Svinky, ktorá pramení pri vrcholoch Javor () a Žliabky ().Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000. Rieka miestami silne meandruje a priberá priľahlé vodné toky, napr. Renčišovský potok, Mindžovský potok, či Strem. Maximálny prietok vodných tokov tejto oblasti je na jar počas topenia snehu, hlavne v apríli. V prírode a priľahlých obciach sa nachádza obrovské množstvo vodných prameňov a studničiek.

V pohorí sa nachádza množstvo rybníkov, vodných tokov, kde sa dá aplikovať rybárstvo.

 Galéria 

 Referencie 

 Pozri aj 
 Zoznam vrcholov v Bachurni

 Iné projekty 


Kategória:Pohoria na Slovensku
Kategória:Geomorfologické celky na Slovensku